b'\n_START_ARTICLE_\nRock FM\n_START_SECTION_\nHist\xc3\xb2ria\n_START_PARAGRAPH_\nL\xe2\x80\x99origen Rock & Gol es remunta a l\xe2\x80\x99any 1989. Aquest programa de r\xc3\xa0dio s\xe2\x80\x99emetia cada diumenge de 16.00 h a 21.00 h a l\xe2\x80\x99emissora llavors anomenada Popular FM. En aquest programa es parlava de manera divertida sobre els resultats dels partits de la lliga, gr\xc3\xa0cies a \xe2\x80\x9cEl Pirata\xe2\x80\x9d, que controlava la part musical, i a Juan Ignacio Sastr\xc3\xb3n, que controlava la part esportiva._NEWLINE_Rock & Gol va iniciar la seva hist\xc3\xb2ria com a emissora de r\xc3\xa0dio el 4 d\xe2\x80\x99octubre de 2004. En principi, emetia en 14 freq\xc3\xbc\xc3\xa8ncies, pertanyents a r\xc3\xa0dio COPE i Grupo Zeta, a 10 ciutats espanyoles._NEWLINE_A difer\xc3\xa8ncia d\xe2\x80\x99altres cadenes de r\xc3\xa0dio, l\xe2\x80\x99audi\xc3\xa8ncia de Rock FM ha estat molt redu\xc3\xafda. Tot i aix\xc3\xb2, sempre ha anat augmentant. A la 1a onada de 2005 va aconseguir 59.000 radiooients, a la 2a 66.000 i a la 3a 74.000._NEWLINE_El gener de 2006 Rock & Gol tenia 32 freq\xc3\xbc\xc3\xa8ncies a 28 ciutats d\xe2\x80\x99Espanya. Va ser la cadena guardonada amb un Micr\xc3\xb2fon d\xe2\x80\x99Or, gr\xc3\xa0cies al seu producte innovador de radiof\xc3\xb3rmula._NEWLINE_El setembre de 2006, Rock & Gol va renovar la seva programaci\xc3\xb3: ara el conductor del programa \xe2\x80\x9cEl Despertarock\xe2\x80\x9d \xc3\xa9s un \xe2\x80\x9csuperordinador\xe2\x80\x9d actualment que emet el senyal programant i presentant els discos. De dilluns a divendres a les 16 hores s\xe2\x80\x99inicia un per\xc3\xadode de radiof\xc3\xb3rmula que Gemma Santos presenta en angl\xc3\xa8s, fet que va provocar el canvi d\xe2\x80\x99horari de la \xe2\x80\x9cEmisi\xc3\xb3n Pirata\xe2\x80\x9d._NEWLINE_A partir del gener de 2007, els locutors van tornar a la radiof\xc3\xb3rmula mat\xc3\xad i tarda. Rafa Escalada de 10 a 13 i Carlos Finally de 13 a 16. Gemma Santos va seguir amb el seu programa de 16 a 20. _NEWLINE_El Grupo Zeta, va deixar d\xe2\x80\x99emetre senyal en aquesta cadena per emetre a Hit FM, la qual cosa va provocar que Rock & Gol perd\xc3\xa9s aquests repetidors a l\xe2\x80\x99octubre de 2009. _NEWLINE_El nom de Rock Fm va sorgir l\xe2\x80\x991 de desembre de 2011, despr\xc3\xa9s que Rock & Gol canvi\xc3\xa9s el seu nom al deixar les refer\xc3\xa8ncies de l\xe2\x80\x99esport. Va originar-se un esl\xc3\xb2gan anomenat \xe2\x80\x9cLa Casa del Rock\xe2\x80\x9d i es va presentar un nou logotip per la cadena._NEWLINE_L\xe2\x80\x99any 2015, despr\xc3\xa9s de la 3a onada de l\xe2\x80\x99EGM, Rock FM va passar a ser una de les cinc emissores de r\xc3\xa0dio musical m\xc3\xa9s reconegudes del pa\xc3\xads amb una audi\xc3\xa8ncia de 980.000 radiooients cada dia i aconseguint tamb\xc3\xa9 el pic m\xc3\xa9s elevat els dissabtes al mat\xc3\xad. L\xe2\x80\x99any 2016, segons l\xe2\x80\x99EGM, l\xe2\x80\x99audi\xc3\xa8ncia di\xc3\xa0ria va arribar a 1.125.000 radiooients. \xe2\x80\x9cEl Pirata y Su Banda\xe2\x80\x9d i el mat\xc3\xad del cap de setmana van ser els programes amb m\xc3\xa9s audi\xc3\xa8ncia._NEWLINE_Rock FM va iniciar la seva transmissi\xc3\xb3 a la TDT d\xe2\x80\x99\xc3\xa0mbit nacional el 17 de gener de 2019, fet que va permetre escoltar aquesta emissora a tota Espanya.\n_START_SECTION_\nEl Despertarock: (2004 - 2008)\n_START_PARAGRAPH_\nAquest programa va tenir diversos presentadors fins a l\xe2\x80\x99arribada de Javi Nieves, que va presentar-lo durant una temporada, fins que va anar a treballar a Cadena 100. M\xc3\xa9s endavant, va ocupar el seu lloc un \xe2\x80\x9csuperordinador\xe2\x80\x9d (Robotijo) que s\xe2\x80\x99ocupava de presentar i posar can\xc3\xa7ons, entre d\xe2\x80\x99altres tasques.\n_START_SECTION_\nEl Robotijo (2006-2009)\n_START_PARAGRAPH_\nAquest programa va tenir molt \xc3\xa8xit. El seu director era Jose Antonio Abell\xc3\xa1n i el seu gran equip estava format per guionistes, productors i un \xe2\x80\x9csuperordinador\xe2\x80\x9d (Robotijo) que explicava i analitzava l\xe2\x80\x99actualitat, conjuntament amb la programaci\xc3\xb3 de m\xc3\xbasica rock de tots els temps.\n_START_SECTION_\nOldie & Youngie (2009-2010)\n_START_PARAGRAPH_\nRafael Escalada i Iv\xc3\xa1n Guill\xc3\xa9n, tamb\xc3\xa9 coneguts com l\xe2\x80\x99Oldie i el Youngie, presentaven aquest programa que durava 9 hores: de les 8 del mat\xc3\xad a les 5 de la tarda.'